SUID-AFRIKAANSE RADIOLIGA NUUS VIR SONDAG 1 SEPTEMBER 
2019 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radio liga saai elke Sondag nuus bulletins in Afrikaans 
sowel as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur Johan, ZS6JPL. `n Potgooi is ook beskikbaar op die Liga 
se web tuiste. `n Oudio opname sowel as 'n teks weergawe kan van die Liga se 
webblad, www.sarl.org.za, afgelaai word en jy kan ook daar inteken om nuwe 
bulletins per e-pos te ontvang. 

Ons begin die bulletin met nuus van `n stil sleutel 


Dit is met leedwese dat die Border Radioklub aankondig dat die sleutel van 
Clarence Coetzer, ZS2CDC op Sondag 25 Augustus 2019 stil geword het. 


Ons innige meegevoel aan sy familie en vriende. 

POUSE 

In die nuus, vandag: 

DIE SARL WOON APM19-4 IN OOS LONDEN BY 

MEER OOR DIE SARL/OKOSA SKAKEL-KOMITEE VERGADERING 
en 

BESPREEK NOU VIR DIE SARL RF GERAAS WERKSWINKEL 

Bly ingeskakel vir meer inligting oor hierdie en ander interessante nuusitems. 
KOMPETISIE-AKTIWITEIT IN SEPTEMBER 


Elke naweek in September is daar `n kompetisie om jou besig te hou. Op 7 en 8 
September kan jy aan die Streek 1 ESB Veld dag deelneem - dit gebruik dieselfde 
reëls as die SARL Veld dag. Die naweek van 14 en 15 kan jy aan die SARL 
Veld dag deelneem en dit is ook Kerke en Kapelle op die lug. Op Woensdag 18 
September is die vierde been van die SARL 80 m Klub Naelloop op die lug. Die 
naweek van 21 en 22 is die Alle Afrika DX-kompetisie; die SARL BHF/UHF 
Digitale kompetisie en Spoorweë op die lug. Die maand word afgesluit met die 
CO WW RTD-kompetisie op 28 en 29 September. 


DIE SARL WOON APM19-4 IN OOS LONDEN BY 


Die vierde en laaste Afrika Telekommunikasie Unie WRCO-19 Voorbereidende 
vergadering is in Oos-Londen gehou van 26 tot 30 Augustus 2019. Hierdie ver- 
gadering is bygewoon deur Brian Jacobs, ZS6YZ, wat die SARL en die TARU 
Streek 1 verteenwoordig het as deel van die Suid-Afrikaanse afvaardiging gelei 


deur die Departement Kommunikasie en Digitale Tegnologie. Op hierdie ver- 
gadering, vergader verteenwoordigers van al die streke en lande in Afrika om te 
besluit wat die Algemene Afrika-voorstel sal wees oor resolusies wat bespreek en 
goedgekeur sal word tydens die Wêreld Radio Konferensie, wat vanaf 28 Oktober 
tot 22 November 2019 in Sharm El-Sheikh in Egipte plaasvind, sal plaasvind. 


Die belangrikheid van hierdie byeenkoms is van groot belang vir die amateur 
gemeenskap in die hele Streek 1, aangesien dit die laaste kans is dat ons enige 
besluite kan beinvloed oor die baie gesogde frekwensies wat ons as radio am- 
ateurs bevoorreg is om te hê. Sake soos die harmonisering van die primêre 
toewysing van die frekwensieband 50 tot 54 MHz en die 47,0 tot 47,2 GHz-band 
wat vir IMT 2020 of 5G gevra word, is afgehandel. AMP4 het die SARL en 
1ARU-voorstel gesteun om 50 - 54 MHz wêreldwyd te bevorder en was dit eens 
dat 47,0 - 47,2 GHz nie vir IMT oorweeg moet word nie en dat studies uit- 
gevoer moet word. Hier is 'n geleentheid vir die amateur radio broederskap om 
na projekte vir hierdie bande te kyk. Terselfdertyd word hier kennis gemaak 
met die agendapunte wat voorgestel word vir die volgende Wêreld Radio Kon- 
ferensie in 2023 en watter streke op die vasteland die voorpunt lei, sodat ons 
SO gou moontlik kan begin om die argumente om ons frekwensietoekennings te 
verdedig. 


MEER OOR DIE SARL/OKOSA SKAKEL-KOMITEE VERGADERING 


Tipe goedkeuring. Die hersiene tipe goedkeuringsproses is intensief bespreek 
op die OKOSA/SARL-skakel vergadering verlede week. OKOSA en die Na- 
sionale Reguleerder vir Verpligte Spesifikasies (NROS) is in die proses om `n 
memorandum van verstandhouding op te stel wat die organisasies se verant- 
woordelikheidsgebiede sal uitklaar wat as gevolg van die vinnige konvergensie 
van tegnologie mekaar oorvleuel en onnodige duplisering van tipe goedkeurings 
prosesse skep. Dit sal 'n belangrike stap vorentoe wees in die manier waarop 
beheer uitgeoefen kan word oor die invoer van goed wat nie aan die spesifikasies 
voldoen nie. 


Wat die kommunikasietoerusting betref, is die tipe goedkeurings regime nog 
onder hersiening en vereis dit tans sertifikate van geakkrediteerde laboratoriums, 
selfs al is die toerusting reeds goedgekeur in ander jurisdiksies soos Europa en 
die VSA. OKOSA verwag dat hierdie hersieningsproses vroeg in 2020 voltooi 
sal wees. Die SARL het aan die komitee aangedui dat hy `n versoekskrif aan 
die voorsitter van die OKOSA-raad sal rig om te oorweeg om die goedkeurings 
dokumente van die FCO- en CEPT-organisasies te aanvaar om die goedkeuring 
van nuwe amateur radio modelle te vergemaklik in Suid-Afrika 


Op `n positiewe noot, was dit in Desember verlede jaar dat OKOSA 
ooreengekom het dat amateur radio-toerusting vir tuisgemaakte toerusting 
binne die gebied van die amateur radio lisensie nie tipe goedkeuring benodig 
nie. 


Die ongemagtigde verkoop van radio's. Op die vraag oor ongemagtigde verkoop 
van radio's wat `n lisensie vereis, tree OKOSA op teen persone wat dit verkoop 


en persone wat sulke radio's besit en gebruik. Radio amateurs word versoek om 
die 2 m en 70 cm bande vir sulke ongemagtigde, onwettige gebruik te monitor 
en `n klag van inmenging aan OKOSA te rig. 


As jy steurings ervaar op BHF- en UHF-amateur frekwensies wat veroorsaak 
word deur persone of groepe wat nie gelisensieer is nie, is dit belangrik om `n 
klag by OKOSA in te dien. Klagtes moet skriftelik ingedien word en kan op 
die OKOSA-webwerf by www.icasa.org.za ingedien word, of `n klagte vorm kan 
voltooi word en per e-pos gestuur word aan customer@icasa.org.za. (Gee soveel 
moontlik besonderhede, insluitend enige verwysing na die aard van inmenging 
en inligting wat kan lei tot die identifisering van die persoon of stelsel wat die 
steuring veroorsaak. Stuur `n afskrif van die klagte aan die OKOSA-Streek 
bestuurder. Die SARL het OKOSA versoek om `n by gewerkte lys van Streek 
bestuurders en hul kontak besonderhede te verskaf. Sodra die plaaslike inligting 
beskikbaar is, sal dit op die SARL-webwerf geplaas word. Stuur ook `n afskrif 
van die klagte aan admin@sarl.org.za. 


Jy luister na nuus uitsending van die Suid-Afrikaanse Radio liga 
NUWE LEDE 


Die SARL verwelkom die volgende nuwe lede - Johan Russouw, ZS1JRR; Werner 
Vermaak, ZS1IMED; Roger Davis, ZS2RD; die Midlands Amateurradioklub, 
ZSSPMB; André Brink, ZS6DIL en Denise van Vuuren ZSL1210. 


BESPREEK NOU VIR SARL RF GERAAS WERKWINKEL EN LEER HOE 
OM `N MONITERING STASIE OP TE STEL 


Registrasie vir die SARL RF Geraas Werkswinkel wat op 28 September by die 
Nasionale Amateur Radio Sentrum gehou word, is nou oop. As deel van die 
registrasie kan jy `n volledige monitering stasie bestel met `n Raspberry-pi, 'n 
dongle en `n SD-kaart met die volledige stasie en rapportering sagteware. Bestel 
SO gou as moontlik om seker te maak dat jy die RF Geraas monitering stasie by 
die werkswinkel ontvang en saamstel. 


Die werkswinkel word aangebied in samewerking met AMSAT SA. Die agenda 
bevat `n paneelbespreking oor hoe om krag geruis op te los, insluitend ʼn prak- 
tiese gevallestudie. Die agenda bevat ook `n oorsig van die SARL RF Geraas 
moniteringsprogram, op daterings van die geraas monitering sagteware, aktiewe 
antenna-ontwerpe met oorsigte van die op-die-lug toets uitslae, 'n praktiese 
sessie oor die ontplooiing en toepassing van dongles om jou skootrekenaar of 
rekenaar in `n kragtige ontvanger te omskep en hoe RF Geraas bronne in jou 
huis geidentifiseer kan word. Bespreek nou, die besonderhede en vorms is beskik- 
baar op www.sarl.org.za 


KOMPETISIE-UITSLAE 


Die voorlopige uitslae van die SARL HF Digitale kompetisie. Die kompetisie 
komitee het 5 logstate ontvang vir die HF Digitale Kompetisie wat op Sondag 


18 Augustus 2019 gehou is. 61 OSOs is gemaak met 13 op 20 m; 22 op 40 m en 
26 op 80 m. 


1ste Jan Botha, ZS4JAN - 118 punte 2de Theunis Potgieter, ZS2EC - 34 punte 
3de Bernie vd Walt, ZS4TX - 28 punte dde Hennie Marais, ZS6GHM - 24 punte 
5de JJ Botes, ZS6GAZ - 12 punte 


Die klub kompetisie 1ste Bloemfontein ARK- 146 punte 2de PEARS - 34 punte 
3de Magalies ARK - 24 punte 4de Coalfields ARK - 12 punte 


KLUB NUUS 


Die Wesrand Amateurradioklub bied die volgende snuffelmark aan om 12:00 
op Saterdag 7 September 2019 by hul klubhuis in Kroton straat, Weltevreden- 
park, Roodepoort. Almal is welkom. Bring jou surplus saam en ondersteun die 
verkoper op die dag. Vir meer inligting kontak Phillip, ZS6GPVT op selfoon (083 
267 3835. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteit vlak laag gaan 
bly. Tans is daar geen sonvlekke sigbaar nie. Diegene wat hulle eie frekwensie 
voorspellings wil doen, kan 'n verwagte effektiewe sonvlek telling van een vir 
die week gebruik. Amateurs kan bruikbare DX openinge op die 18 tot 30 m 
bande verwag. Besoek gerus die webtuiste spaceweather.sansa.org.za, vir meer 
inligting sowel as 'n daaglikse en 7-dae-voortplantings verslag. 


Nou die Dagboek van Gebeure vir die volgende paar weke: 


2 September - die sluitingsdatum vir HF Gelykgolf logstate 7 September - die 
Wes-Rand Vlooimark 7 en 8 September - die Streek 1 ESB-veld dag en RSGB 
ESB-veld dag 14 September - die Boland ARK AJV 14 en 15 September - die 
SARL Nasionale Veld dag 15 September - registrasie vir die Oktober RAE sluit 
17 September - die Highway ARK maandelikse vergadering 18 September die 
SARL Woensdag 80 m Klub Naelloop 20 September - provinsiale skole sluit 
24 September Erfenisdag en nasionale braai dag 28 September - die SARL / 
AMSAT SA RF Geraas Werkswinkel 


Om die bulletin mee af te sluit, 'n opsomming van ons hoof berig: 


Elke naweek in September is daar `n kompetisie om jou besig te hou. Jy kan 
kies tussen die Streek 1 ESB Veld dag; die SARL Nasionale Veld dag: Kerke en 
kapelle op die lug; die SARL 80 m Klub Naelloop; die Alle Afrika DX-kompetisie; 
die SARL BHF/UHF Digitale kompetisie; Spoorweë op die lug en die C@ WW 
RTD-kompetisie. 


Dit bring ons aan die einde van hierdie bulletin. 


Die Suid-Afrikaanse Radio liga se nuusdiens klubs en individue uit om nuus 
items van belang vir radio amateurs en kortgolf luisteraars in te dien in sowel 
Engels as Afrikaans, indien moontlik, deur die skakel na die nuus posbus op die 
Suid-Afrikaanse Radio liga webtuiste te volg. Nuus items wat in die bulletin 


ingesluit moet word, moet die nuus span bereik nie later nie as die Donderdag 
wat die bulletin datum voorafgaan. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7,082 kH laer syband en verskeie herleidings op 
BHF en UHF frekwensies regoor Suid-Afrika. `n Heruitsending vind op Maandae 
aande om 19:30 Sentraal Afrika Tyd op 3,620 kHz plaas. Ons ontvang graag jou 
sein rapporte, kommentaar en voorstelle, stuur 'n e-pos aan artoday@sarl.org.za. 


Jy het geluister na `n nuusuitsending van die Suid-Afrikaanse Radio liga, 
saamgestel deur Dennis Green, ZSABS, ee deur Johan de Bruyn, 
ZSGJHB en gelees deur... ii se se ie ne EE hee 


Die Afrikaanse Nuus span groet nou en wens jou 'n mooi week toe. Totsiens. 


